H Σάμμερ Μάκιντος (γεννημένη στις 18 Αυγούστου 2006) είναι Καναδέζα κολυμβήτρια. Έγινε γνωστή όταν προκρίθηκε στους Θερινούς Ολυμπιακούς Αγώνες του 2020, όταν ήταν 14 ετών και εκπροσωπούσε την ομάδα του Καναδά. Η συμμετοχή της ήταν πολύ πετυχημένη αφού κατάφερε να τερματίσει τέταρτη στα 400 μέτρα ελεύθερο.   Την επόμενη χρονιά στέφθηκε δύο φορές παγκόσμια πρωταθλήτρια στην κολύμβηση και έγινε η πρώτη Καναδέζα που κέρδισε δύο χρυσά μετάλλια σε ένα μόνο παγκόσμιο πρωτάθλημα.   Τον Μάρτιο και τον Απρίλιο του 2023, μέσα σε ένα διάστημα πέντε ημερών, σημείωσε το πρώτο και το δεύτερο παγκόσμιο ρεκόρ της στην κατηγορία των γυναικών, και τα κατάφερε στα 400μ ελεύθερο και στα 400μ μεικτή.

Προσωπική ζωή
-------------

Η Μάκιντος είναι κόρη του Γκρεγκ Μάκιντος και της πρώην Καναδέζας κολυμβήτριας Τζιλ Χόστεντ.   Η μεγαλύτερη αδερφή της Μπρουκ είναι επαγγελματίας σκέιτερ με συμμετοχή σε Ολυμπιακούς Αγώνες Νέων.

Καριέρα
-------

Η Μάκιντος έχει σπάσει πάνω από 50 εθνικά ρεκόρ κολύμβησης στις ηλικιακές κατηγορίες.  Τον Μάιο του 2021, Μάκιντος κατέγραψε στα 400μ ελεύθερο 4:05.13, την γρηγορότερη επίδοση που έχει σημειωθεί ποτέ από μία 14χρονη κολυμβήτρια παγκοσμίως.  Αυτή τη στιγμή κατέχει το παγκόσμιο ρεκόρ γυναικών στα 400μ ελεύθερο και 400μ μεικτή σε πισίνα 50μ. 

### Σεζόν 2021

Στο πλαίσιο των καναδικών τράιαλς στο Τορόντο, που θα έδιναν την πρόκριση για τους Ολυμπιακούς, η Μάκιντος κέρδισε το αγώνισμα των 200μ ελεύθερο, με νέο ατομικό ρεκόρ 1:56.19.  Το αποτέλεσμα αυτό της έδωσε την πρόκριση για τους Θερινούς Ολυμπιακούς Αγώνες του 2020 στο Τόκιο. Η Μάκιντος ήταν επίσης νικήτρια στα 800μ ελεύθερο, επίσης με νέο ατομικό ρεκόρ 8:29.49. Ήταν το νεότερο άτομο που εντάχθηκε στην καναδική Ολυμπιακή ομάδα.    

Στον πρώτο της αγώνισμα, τερμάτισε τέταρτη στα 400 μέτρα ελεύθερο, καταρρίπτοντας το εθνικό ρεκόρ του Καναδά με χρόνο 4:02.42, σε ένα πολύ μεγάλο τελικό με πρωταγωνίστριες τις Αριάρν Τίτμους και Κέιτι Λεντέκι.  Στην συνέχεια, προκρίθηκε στα ημιτελικά των 200 μέτρων ελεύθερου γυναικών, αλλά κατετάγη ένατη και έτσι έχασε τον τελικό για μία θέση. Ήταν μέλος της καναδικής ομάδας για τη σκυταλοδρομία 4 × 200 μέτρων, μαζί με την Πένι Ολέξιακ, την Ρεμπέκα Σμιθ και την Κάιλα Σάντσεζ. Έκαναν νέο καναδικό ρεκόρ στον τελικό της διοργάνωσης με 7:43.77, λαμβάνοντας την τέταρτη θέση.  Το τελευταίο αγώνισμα της Μάκιντος στους Ολυμπιακούς ήταν τα 800 μέτρα ελεύθερο, όπου ολοκλήρωσε την προσπάθειά της στην ενδέκατη θέση και έτσι δεν μπόρεσε να προκριθεί στον τελικό. 

Λίγους μήνες μετά τους Ολυμπιακούς του Τόκιο, η Μάκιντος ήταν μέλος της καναδικής ομάδας για το Παγκόσμιο Πρωτάθλημα 25άρας πισίνας του 2021 και κέρδισε ένα ασημένιο μετάλλιο ως μέλος της σκυταλοδρομίας 4×100μ μεικτή. Στη συνέχεια βοήθησε την καναδική ομάδα στην σκυταλοδρομία 4×200μ ελεύθερο και μαζί με τις συναθλήτριές της κέρδισε το χρυσό. Κατέκτησε το πρώτο της ατομικό μετάλλιο 400μ ελεύθερο, καθώς τερμάτισε δεύτερη. 

### Σεζόν 2022

Στις 4 Μαρτίου του 2022, η Μάκιντος κολύμπησε τα 400μ μεικτή στα καναδικά τράιαλς, σημειώνοντας χρόνο 4:29.12. Αυτό ήταν τόσο εθνικό και κοινοπολιτειακό ρεκόρ, όσο και ο τρίτος ταχύτερος χρόνος όλων των εποχών, καθώς το παγκόσμιο ρεκόρ ήταν της Κατίνκα Χόζου, που είχε θέσει στους Θερινούς Ολυμπιακούς Αγώνες του 2016.  Η Μάκιντος κέρδισε ακόμα του τίτλους στα 200μ και 400μ ελεύθερο, στα 200μ πεταλούδα και στα 400μ μεικτή, πριν αποσυρθεί από τα 800μ ελεύθερο. 

Η Μάκιντος έκανε το ντεμπούτο της στο Παγκόσμιο Πρωτάθλημα Υγρού Στίβου της FINA στην έκδοση του 2022 στη Βουδαπέστη της Ουγγαρίας, με πρώτο αγώνσιμα να είναι τα 400 μέτρα ελεύθερο. Τερμάτισε δεύτερη στον τελικό, παίρνοντας το ασημένιο μετάλλιο με νέο ατομικό και εθνικό ρεκόρ 3:59.39. Έγινε μόλις η τέταρτη γυναίκα στην ιστορία που κατέγραψε χρόνο κάτω από τέσσερα λεπτά.  Η Μάκιντος σημείωσε άλλο ένα παγκόσμιο ρεκόρ νεανίδων στον ημιτελικό των 200 μέτρων πεταλούδα με χρόνο 2:05.79, ξεπερνώντας το δικό της.  Έσπασε το ρεκόρ ξανά την επόμενη μέρα, στις 22 Ιουνίου, στον τελικό της διοργάνωσης, διεκδικώντας τον πρώτο της παγκόσμιο τίτλο και το πρώτο μετάλλιο για τον Καναδά στη διοργάνωση.  Την ίδια μέρα συμμετείχε στον τελικό της σκυταλοδρομίας 4 × 200μ ελεύθερο, καταρρίπτοντας άλλο ένα παγκόσμιο ρεκόρ νεανίδων με 1:54.79, τη δεύτερη ταχύτερη επίδοση σε σκυταλοδρομία, πίσω από την Λεντέκι των Ηνωμένων Πολιτειών. Στο τελευταίο της αγώνισμα, στα 400 μέτρα μικτή ατομική, η Μάκιντος κέρδισε το δεύτερο χρυσό της μετάλλιο στην διοργάνωση, κερδίζοντας την Αμερικανίδα, Κέιτι Γκριμς, για 0,63 δευτερόλεπτα. Έγινε η πρώτη Καναδή κολυμβήτρια που κέρδισε δύο χρυσά μετάλλια σε ένα μόνο παγκόσμιο πρωτάθλημα. 

### Σεζόν 2023

Στα καναδικά τράιαλς στα τέλη Μαρτίου στο Toronto Pan Am Sports Centre, η Μάκιντος σημείωσε το πρώτο της παγκόσμιο ρεκόρ στην κατηγορία των γυναικών, κερδίζοντας στα 400μ ελεύθερο με επίδοση 3:56.08 και καταρρίπτοντας το προηγούμενο ρεκόρ της Αυστραλέζας, Τίτμους, με 3:56.40, που είχε καταγράψει το 2022. Αφού πέρασαν μερικές μέρες, η Μάκιντος κέρδισε τα 400μ μεικτή με χρόνο 4:25.87, που αποτελούσε νέο παγκόσμιο ρεκόρ, που τότε άνηκε στην Χόζου από τους Θερινούς Ολυμπιακούς Αγώνες του 2016. Έγινε η πρώτη κολυμβήτρια στην ιστορία που κατέχει ταυτόχρονα τα παγκόσμια ρεκόρ τόσο στα 400μ ελεύθερο όσο και στα 400μ μεικτής.  Η Καναδέζα βελτίωσε επίσης τα δικά της παγκόσμια ρεκόρ νεανίδων σε άλλα τρία αγωνίσματα στη διοργάνωση αυτή.

Ατομικά ρεκόρ
-------------

### Πισίνα 50 μέτρων

| Αγώνισμα | Επίδοση | Ημερομηνία |
| --- | --- | --- |
| 100μ ελεύθερο | 54.39 | 2 Μαρτίου 2023 |
| 200μ ελεύθερο | 1:53.91 | 2 Απριλίου 2023 |
| 400μ ελεύθερο | 3:56.08 | 28 Μαρτίου 2023 |
| 800μ ελεύθερο | 8:20.19 | 9 Φεβρουαρίου 2023 |
| 1.500μ ελεύθερο | 16:15.19 | 7 Μαΐου 2021 |
| 200μ ύπτιο | 2:07.15 | 3 Δεκεμβρίου 2022 |
| 200μ πεταλούδα | 2:04.70 | 31 Μαρτίου 2023 |
| 200μ μεικτή | 2:06.89 | 30 Μαρτίου 2023 |
| 400μ μεικτή | 4:25.87 | 1 Απριλίου 2023 |

### Πισίνα 25 μέτρων

| Αγώνισμα | Επίδοση | Ημερομηνία |
| --- | --- | --- |
| 200μ ελεύθερο | 1:52.63 | 4 Νοεμβρίου 2022 |
| 400μ ελεύθερο | 3:52.80 | 28 Οκτωβρίου 2022 |
| 800μ ελεύθερο | 8:07.12 | 5 Νοεμβρίου 2022 |
| 200μ ύπτιο | 2:02.85 | 30 Οκτωβρίου 2022 |
| 200μ πεταλούδα | 2:03.40 | 3 Νοεμβρίου 2022 |
| 200μ μεικτή | 2:06.57 | 30 Οκτωβρίου 2022 |
| 400μ μεικτή | 4:21.49 | 29 Οκτωβρίου 2022 |

Παραπομπές
----------

1. 1 2  «14-year-old Summer McIntosh wins again at Canadian Olympic swim trials». *Sportsnet*. 21 June 2021.. Ανακτήθηκε στις 22 June 2021.
2. 1 2  «Summer McIntosh finishes fourth in 400m freestyle, sets Canadian recordagain». *Sportsnet*. 25 Ιουλίου 2021. Ανακτήθηκε στις 26 Ιουλίου 2021.
3. ↑  «Summer McIntosh wins record second gold, fourth medal as Canada completes best-ever performance». *Swimming Canada*. 25 Ιουνίου 2022. Ανακτήθηκε στις 26 Ιουνίου 2022.
4. 1 2  «Teen swimming sensation Summer McIntosh leads Canadian medal haul with world title, relay bronze». *CBC Sports*. 22 June 2022. .
5. ↑  Heroux, Devin. «Summer McIntosh sets world record in 400m freestyle at Canadian swimming trials». *CBC Sports*.. Ανακτήθηκε στις 29 March 2023.
6. 1 2  Heroux, Devin (1 April 2023). «Summer McIntosh sets another world record at Canadian swimming trials, this time in 400m individual medley». *CBC Sports*.. Ανακτήθηκε στις 1 April 2023.
7. 1 2  Dichter, Myles (21 June 2021). «Summer McIntosh, 14, could follow Penny Oleksiak as Canada's next Olympic breakout». *CBC Sports*. .
8. ↑  Grossman, David. «Summer McIntosh – On Track and Pushing Forward». *www.swimontario.com/*. Swim Ontario. Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 22 Ιουνίου 2021.
9. ↑  DiManno, Rosie (28 October 2022). "McIntosh sisters — one skater, one swimmer — present a dilemma for their parents". *Welland Tribune*. Retrieved 28 October 2022.
10. ↑  «Summer McIntosh». *www.olympic.ca/*. Canadian Olympic Committee. Ανακτήθηκε στις 3 Ιουλίου 2021.
11. ↑  Keith, Braden (27 Μαΐου 2021). «14-year Old Summer Mcintosh Swims 4:05 in 400 Meter Freestyle». *SwimSwam*. Ανακτήθηκε στις 22 Ιουνίου 2021.
12. ↑  «Summer McIntosh sets world record to open Bell Canadian Swimming Trials». 29 Μαρτίου 2023.
13. ↑  «Teenage swimmer Summer McIntosh edges Penny Oleksiak at Canadian Olympic trials, books Tokyo spot». *CBC Sports*. 20 June 2021.. Ανακτήθηκε στις 22 June 2021.
14. ↑  «26 athletes nominated to Canada's Olympic swimming team». *CBC Sports*. 24 Ιουνίου 2021. Ανακτήθηκε στις 24 Ιουνίου 2021.
15. ↑  «Canada's Tokyo 2020 Swimming Team Announced». *Swimming Canada*. 24 Ιουνίου 2021. Ανακτήθηκε στις 24 Ιουνίου 2021.
16. ↑  Nichols, Paula (24 June 2021). «Team Canada to have 26 swimmers at Tokyo 2020». *Canadian Olympic Committee*.. Ανακτήθηκε στις 24 June 2021.
17. ↑  Heroux, Devin (28 July 2021). «Canadian women just miss podium in 4 × 200 m freestyle relay». *CBC Sports*. .
18. ↑  Sutherland, James (29 Ιουλίου 2021). «McIntosh Continues to Marvel: 14-Year-Old Smashes Canadian 800 Free NAG In 8:25». *SwimSwam*. Ανακτήθηκε στις 30 Ιουλίου 2021.
19. ↑  «Canada's Summer McIntosh wins 400m freestyle silver at short-course worlds». *CBC Sports*. 19 December 2021. .
20. ↑  Sutherland, James (11 March 2022). «Arena Swim of the Week: Summer McIntosh's Mind-boggling 4:29:12 400 IM». *SwimSwam*. .
21. ↑  Penland, Spencer (9 April 2022). «2022 Canadian Trials Day 6 Prelims Scratch Report: McIntosh Scratches 800 Free». *SwimSwam*. .
22. ↑  Steiner, Ben (18 June 2022). «Canada's Summer McIntosh, 15, swims to silver at world aquatics championships in Budapest». *CBC Sports*. .
23. ↑  «Sizzling semis for Canadians at FINA World Championships». *Swimming Canada*. 21 Ιουνίου 2022. Ανακτήθηκε στις 21 Ιουνίου 2022.
24. ↑  Brady, Rachel (2 April 2023). «Summer McIntosh joins elite group of world-record holders». *Globe & Mail*.. Ανακτήθηκε στις 4 April 2023.